el el el el el el el el en ru el ru el el ru el el el el el el el el el el el el el el el en el en el el en el el el el en en en el el el el el el el pl el el el el el el el el
To Bolshoi Ballet παρουσιάζει κορυφαίες παραστάσεις μπαλέτου στο Covent Garden του Λονδίνου τον Ιούλιο και Αύγουστο.
Το κοινό του Λονδίνου θα έχει τη δυνατότητα να παρακολουθήσει μεγάλες παραγωγές του κλασικού ρεπερτορίου του Μπαλέτου Μπολσόι όπως: “Δoν Κιχώτης”, “Λίμνη των Κύκνων”, “Το ημέρωμα της στρίγγλας”, “Οι φλόγες του Παρισιού” και “Ο Κουρσάρος” από 5 Ιουλίου έως 13 Αυγούστου 2016.
Ανάμεσα στα αστέρια του μπαλέτου που θα λάμψουν στις παραστάσεις στο Covent Garden είναι η κορυφαία χορεύτρια του Royal Ballet, Natalia Osipova, η οποία θα χορέψει ως προσκεκλημένη καλλιτέχνης με το Bolshoi Ballet καθώς και οι κορυφαίοι χορευτές του Μπαλέτου Μπολσόι: Maria Alexandrova, Ekaterina Krysanova, Olga Smirnova, Svetlana Zakharova, Semyon Chudin, David Hallberg, Denis Rodkin, Vladislav Lantratov and Ruslan Skvortsov, σύμφωνα με το πρόγραμμα της περιοδείας του κορυφαίου θιάσου της Ρωσίας στο Covent Garden.
5, 26, 27, 28 Ιουλίου
Ακολουθεί η μαγευτική προσαρμογή για το Μπαλέτο Μπολσόι από τον Γιούρι Γκριγκορόβιτς του κλασικού μπαλέτου «Λίμνη των Κύκνων», βασιζόμενη στη χορογραφία των Petipa και Lev Ivanov, ένα αριστούργημα με λυρισμό, δράμα και εντυπωσιακές εικόνες. Η κορυφαία μουσική του Tchaikovsky είναι το στοιχεία που καθιστά το μπαλέτο ένα από τα αγαπημένα έργα του κλασικού ρεπερτορίου σε όλο τον κόσμο.
29, 30 Ιουλίου και 1, 2, 8, 9, 10 Αυγούστου
Οι παραστάσεις συνεχίζονται με την ρυθμική παραγωγή του καταξιωμένου χορογράφου Jean-Christophe Maillot, «Το ημέρωμα της στρίγγλας», ένα έργο που αναδεικνύει την ενέργεια του Μπολσόι. Η πνευματώδης μουσική του Dmitri Shostakovich συμβάλει στην εύστοχη απεικόνιση του ομώνυμου έργου του Σαίξπηρ.
Η ξεχωριστή αναβίωση του μπαλέτου «Οι Φλόγες του Παρισιού» από τον διάσημο χορογράφο Alexei Ratmansky επιστρέφει στο Λονδίνο. Η δυναμική και επιβλητική μουσική του Boris Asafiev, ξεχωρίζει και το μπαλέτο περιλαμβάνει ένα από πιο εντυπωσιακά pas de deux του κλασικού ρεπερτορίου.
Το πρόγραμμα των παραστάσεων ολοκληρώνονται με το εκπληκτικό μπαλέτο «Le Corsaire» σε μετεξέλιξη από τον διάσημο χορογράφο Alexei Ratmansky της θρυλικής κλασικής χορογραφίας του Petipa.
11, 12, 13 Αυγούστου
Περισσότερες πληροφορίες στο: http://www.roh.org.uk/about/bolshoi
Ο κόσμος του μπαλέτου αποχαιρετά τη βασίλισσα Ελισάβετ - Τα συγκινητικά μηνύματα κορυφαίων χορευτών
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Η πιο ρομαντική πρόταση γάμου στην παράσταση Roberto Bolle & Friends στο Θέατρο Arena Di Verona
Giselle: 5 στοιχεία που ίσως δεν γνωρίζατε για το διάσημο ρομαντικό μπαλέτο
Περισσότερα σε αυτή την κατηγορία: « Natalia Osipova: Η πρίμα μπαλαρίνα σε σύγχρονες χορογραφίες Darcey Bussell: Οι σύγχρονοι χορευτές μπαλέτου χρειάζονται μεγαλύτερες δεξιότητες στο χορό »